સૌ પ્રથમ જામ બનાવવા માટે સફરજન, અનાનસ અને પપૈયાની છાલ નીકાળી નાના-નાના ટૂકડામાં કટ કરી લો. હવે એક વાસણમાં પાણી ઉમેરી તેમા સફરજન, પપૈયુ, દ્રાક્ષ અને અનાનસને 10 મિનિટ સુધી ઉકાળી લો. જ્યારે આ ફળ બરાબર ગળી જાય એટલે તેને ઠંડુ કરીને તેની પેસ્ટ બનાવી લો. હવે એક કઢાઇ લો. તેમા આ પેસ્ટ ઉમેરો. હવે તેમા ખાંડ અને મીઠુ ઉમેરી હળવી આંચ પર ચઢવા દો. 2 મિનિટ બાદ તેમા લીંબુનો રસ ઉમરો અને તેને ત્યાં સુધી ચઢવા દો જ્યાં સુધી તે ગટ્ટ ન થઇ જાય. જામ તૈયાર છે કે નહીં તે ચેક કરવા માટે એક ચમચી વડે જામ લો અને તે નીચે ન પડે તો સમજવું કે જામ તૈયાર છે. હવે ગેસની આંચ બંધ કરી દો અને જામને એર ટાઇટ ડબ્બામાં ભરીને મૂકી દો. તેનું ઢાંકણ ખુલ્લુ રાખો. તે ઠંડુ થાય તે બાદ ઢાંકણ બંધ કરી ફ્રીઝમાં મૂકી દો.